### Beslutning

Indstillingen blev godkendt.

For stemte A, B, C, F, O, V, Ø og Kalundborg-Listen.

Imod stemte ingen.

Frit Borgerligt Fællesskab undlod at stemme.

Afbud: Øvli Clausen, Christina Thorsen (Stedfortræder: Dagny Holst)

### Sagsfremstilling

## Resume og sagens baggrund

Kalundborg Kommune afsætter hvert år §18-midler til at støtte frivilligt socialt arbejde ifølge Servicelovens §18. Formålet med midlerne er at skabe gode rammer for den frivillige sociale indsats og sikre et udbytterigt samspil og samarbejde mellem kommunen og de frivillige foreninger, organisationer og grupper til gavn for kommunens borgere.

Der er afsat særskilt budget til §18-integration. Integrationsudvalget udarbejder et forslag til fordeling af de afsatte §18-integrationsmidler for 2025.

## Indstillinger

Chefen for Sundhed og Myndighed indstiller, at:

1. Integrationsudvalget udarbejder en indstilling til fordeling af §18-integrationsmidlerne til brug for foreningerne i 2025.
2. Økonomiudvalget og Kommunalbestyrelsen godkender Integrationsudvalgets forslag til bevillinger.

## Behandling

Integrationsudvalget, Økonomiudvalget, Kommunalbestyrelsen.

## Sagsfremstilling

Administrationen har haft ansøgningsperiode til §18-integrationsmidler fra d. 19. august til 15. september. Der er indkommet 5 ansøgninger om tilskud i 2025 på i alt 317.500 kr.

I 2025 er der afsat 294.124 kr. efter en reducering i budgettet på 100.000 kr. Der er 209.880 kr. i overførte ubrugte midler fra 2024. Det samlede beløb til fordeling i 2025 er derfor 504.004 kr.

Skema med oversigt over ansøgninger samt administrationens anbefalinger er lagt som bilag sammen med kriterierne for §18-integration vedtaget i juni 2024.

## Økonomiske konsekvenser

Ingen. Tilskuddet finansieres af de afsatte §18-integrationsmidler.

### Sagens forløb

28/10/2024 Integrationsudvalget

Integrationsudvalget anbefaler administrationens indstillinger.

Johnnie Kristoffersen tager forbehold for ansøgning nummer 5.

Zelma Christiansen erklærede sig inhabil i forhold til ansøgning nummer 3 og deltog derfor ikke i behandlingen af denne.

Afbud: Ib Frandsen

20/11/2024 Økonomiudvalget

Anbefales.

Johnnie Kristoffersen og Uffe Christensen tager forbehold.

Afbud: Nikolai Schou